**10. NAPIREND:** Ügyiratszám: BSZ/1264-6/2025.

**ELŐTERJESZTÉS**

a Képviselő-testület **2025. szeptember 26-i nyilvános** ülésére

**Tárgy:** **Fogorvosi helyettesítés tudomásul vétele**

**Előterjesztő:** Bíró Imre polgármester

**Előkészítette:**  dr. Varga Viktória jegyző

**Tisztelt Képviselő-testület!**

Balatonszepezd Község Önkormányzata a fogorvosi feladatok ellátását a Zánka és Térsége Egészségügyi Intézményi Társuláson keresztül látja el, a Társulás által a fogorvossal 2021. október 1. napjától határozatlan időre kötött feladat-ellátási szerződéssel.

dr. Hargitai Zsolt fogorvos jelezte, hogy 2025. november 17-ére térdműtétre jegyezték elő, a műtét után pedig rehabilitációra lesz szüksége. Előreláthatólag januárban tud újra dolgozni.

Ezen idő alatt Dr. Kara Katalin gondoskodik a helyettesítésről 15 órában a balatonakali rendelőben az alábbi rendelési idő szerint:

Hétfő: 10.00-14.00-

Kedd: -----

Szerda: 10.00-14.00

Csütörtök: 12.30-17.30

Péntek: 08.00-10.00

Ahhoz, hogy a Népegészségügyi Hivatalhoz a szükséges kérelmet be tudja adni, a doktor úrnak szüksége van a körzetében lévő összes település részéről egy testületi üléssel megerősített határozatra, mely a fentiek tudomásul vételét igazolja.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

**HATÁROZATI JAVASLAT**

Balatonszepezd Község Önkormányzata Képviselő-testülete Dr. Hargitai Zsolt fogorvos tájékoztatását, miszerint a balatonakali rendelőben Dr. Kara Katalin fogja helyettesíteni, tudomásul veszi.

Szentantalfa, 2025. szeptember 15.

**Bíró Imre**

**polgármester**